কেজিএফ: চ্যাপ্টার টু
কে.জি.এফ: চ্যাপ্টার টু হলো প্রশান্ত নীল রচিত ও পরিচালিত এবং হাম্বল ফিল্মসের ব্যানারে নির্মিত কন্নড় ভাষার একশন, ক্রাইম ও গ্যাংস্টার ধর্মী ভারতীয় চলচ্চিত্র। এটি কেজিএফ: চ্যাপ্টার ওয়ান এর গল্পের ধারাবাহিকতায় নির্মিত। কেজিএফ : চ্যাপ্টার ওয়ান ২০১৮ সালে মুক্তি পেয়েছিল যাতে প্রধান চরিত্রে অভিনয় করেছিলেন যশ। এবং চ্যাপ্টার টু তে অভিনয়ের মাধ্যমে বলিউড অভিনেতা সঞ্জয় দত্তের কান্নাড় ভাষার চলচ্চিত্রে অভিষেক হয়। সিনেমাটির মূল চিত্রগ্রহণ ২০১৯ সালের মার্চ মাসে শুরু হয় এবং বার বার মুক্তির তারিখ পেছানোর পর অবশেষে ১৪ এপ্রিল, ২০২২ বড়পর্দায় আসে কেজিএফ চ্যাপ্টার ২। যা হিন্দি, মালায়ালাম, তামিল এবং তেলুগু ভাষায় ডাবিং করে মুক্তি দেওয়া হয়েছে। সিনেমাটি রাজা কৃষ্ণাপ্পা বেরিয়া ওরফে রকি ভাইকে কেন্দ্র করে, যিনি নিজেকে কোলার গোল্ড ফিল্ডের রাজা হিসেবে প্রতিষ্ঠিত করার পর, প্রতিপক্ষ এবং সরকারি আধিকারিকদের বিরুদ্ধে তার আধিপত্য বজায় রাখতে সংগ্রাম করেছিলেন।